На основу члана 19. Правилника за суфинасирање пројеката за остваривање јавног интереса у области јавног информисања („Сл. Гласинк РС“ број 16/16 и 8/17), Комисија за спровођење јавног позива за суфинансирање пројеката за остваривање јавног интереса у области јавног информисања на територији општине Владичин Хан, на седници одржаној дана 18.03.2019. године доноси:

**ПРЕДЛОГОДЛУКЕ**

**О ДОДЕЛИ СРЕДСТАВАЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2019. ГОДИНУ**

Јавни позив за учешће на општем конкурсу за суфинасирање пројеката из буџета општине Владичин Ханради остваривања јавног интереса у области јавног информисања у 2019. години расписан је 29.01. 2019. године, а закључен 15.02.2019. године. Решењем Општинског већа број 06-31/5/19-III од 13.03.2019. године формирана је Комисија за спровођење јавног позива за суфинансирањепројеката за остваривање јавног интересауобласти јавног информисања на територији Општине Владичин Хан у2019. години (у даљем тексту Комисија) у следећем саставу: Радоман Ирић новинар, из Врања; Милорад Додеровић новинар, из Ниша и Светлана Јовановић Николићновинар из Владичиног Хана. По наведеном решењу послове Секретара комисије обавља Зоран Цветковић економистаиз Владичиног Хана. За Председника Комисије изабрана је Светлана Јовановић Николић.

По истеку рока за подношење пријава по коникурсу за спровођење јавног позива за суфинансирање пројеката из области јавног информисања на територији општине Владичин Хан за 2019.годинудо дана 15.02.2019. године укупно је стигло 27 пројеката. Комисија за проверу документације, након спроведеног поступка допуне, а у вези документације која недостаје појавном позиву, је утврдила да услове конкурса испуњава 27. учесника конкурса, тако да су чланови Комисије расправљали само о њима. Предметним конкурсом за ову намену су опредељена средства у износу од 3.000.000,00 динара.

Комисија је одржала једну седницу и то дана 18. 03. 2019. године, на којој су чланови комисије изабрали председника Комисије а затим оцењивали пројекте имајући у виду намену и циљ Конкурса, као и критеријуме предвиђене конкурсом. О раду комисије на овој седници секретар је водио записник у оквиру кога су сачињени Закључци Комисије где је табеларно и уредно забележена оцена и мишљење комисије за сваки од приспелих пројеката и предлог средстава за суфинансирање пројеката. За сваки од пројеката забележено је и да ли су чланови комисије одлуку донели једногласно или већином гласова. Записник са седнице и Информацију Комисије потписали су сви чланови комисије и ти документи представљају образложење уз сваки разматрани пројекат и саставни су део конкурсне документације.

Од разматраних 27 пројеката, чланови Комисије су подржали 14 пројекта за које су сматрали да су квалитетни, добро образложени и да испуњавају критеријуме конкурса, а посебно да доприносе остваривању јавног интереса у области јавног информисања на територији општине Владичин Хан. Приликом одлучивања о висини додељених средстава Комисија је ценила адекватну спецификацију буџета.

Подржани су следећи пројекти:

|  |  |  |  |  |  |  |
| --- | --- | --- | --- | --- | --- | --- |
|  | **Подносилац пријаве** | **Назив пројеката** | **Износ тражених средстава** | **Износ**  **додељених средстава** | | **Образложење** |
| **1.** | TV Инфо пулс  доо Врање  Ивана Ђорђевић  Методиев | Агромагазин | 447.000 | 150.000 | | Комисија је подржала овај пројект јер је његов аутор теми пољопривреде и руралног развоја приступио на један заборављени начин који данас може бити јако ефикасан.  Буџет се мора ревидирати у складу са одобреним средствима. |
| **2.** | ИПЦ општине Влад. Хан  доо Владичин Хан  Снежана Динић | Предузетници општине Владичин Хан | 450.000 | 100.000 | | Комисија је овај пројект подржала јер је тема (Предузетници општине Владичин Хан) у јавном интересу грађана општине Владичин Хан, али се њен буџет, с обзиром на одобрену суму, мора значајно ревидирати. |
| **3.** | ИПЦ општине Влад. Хан  доо Владичин Хан  Снежана Динић | Сам свој газда | 450.000 | 400.000 | | Комисија је овај пројект подржала јер је он у потпуности са јавним интересом грађана општине, с обзиром да је воћарство традиционална грана од које, делимично или у потпуности, живи велики број породица. |
| **4.** | Новинска агенција  Инфо пресс ДБС  Лесковац  Братислав Илић | Еколошки корак напред | 138.000 | 50.000 | | Комисија је овај пројект подржала скромним средствима због чега је потребно ревидирати буџет.  Иначе, приступ еколошком стању река, поља, шума и насељених места у опшрини Владичин Хан је занимљив, и штета што још квалитетније није разрађен. |
| **5.** | ОК радио  доо Врање  Оливера Владковић | Информисање ка  Подизању еколошке свести грађана Влад. Хана | 404.000 | 100.000 | | Јачање еколошке свести грађана, како је то понудио Портал Ок радија јесте јавни интерес грађана општуне Владичин Хан. Све категорије пројекта (циљеви, планирани садржaји, циљне групе…) су у функцији овог задатка, тако да остаје само да аутори свој пројект финансијски ревидирају. |
| **6.** | Центар за јавно заговарање демократије ЦЕДЕМ Врање  Дејан Димић | И Роми имају реч | 225.000 | 80.000 | | Комисија је подржала овај пројект, јер је се бави актуелном темом општине Владичин Хан и њених 12.000 припадника ромске националне заједнице. Комисија посебно истиче да су циљеви пројекта усклађени са скромним буџетом. |
| **7.** | Удружење Бујановачке  Бујановац  Никола Лазић | Комшија, добар дан! | 220.000 | 150.000 | | Комисија је подржала овај пројект јер је његов аутор, обрађујући потребе старих и изнемоглих лица, на оригиналан начин пришао овој теми, чиме ће, реализацијом, побољшати квалитет њиховог живота, а тиме испунити јавни интерес грађана општине. |
| **8.** | Врањска плус  доо Врање  Маријан Стошић | Спортски поздрав | 450.000 | 350.000 | | Комисија је подржала овај пројект, јер ће његовом реализацијом, на најбољи начин бити заокружена прича о успешним клубобома и успешним појединцима у Владичином Хану, чине ће бити удовољено јавном интересу грађана општине и југа Србије. |
| **9.** | Врањска плус  доо Врање  Маријан Стошић | Чувари наслеђа | 450.000 | 450.000 | | Комисија је подржала овај пројект јер су његови аутори уочили празнину у савременом животу грађана општине Владичин Хан. Реализацијом пројекта та празнина ће бити поипуњена, а грађаби ће добити оно што нису имали – записе о традиционалним културним и друштвеним манифестацијама, обичајима и савременом начину живота. |
| **10.** | РТВ Врање  Зоран Величковић | Хан на длану | 450.000 | 400.000 | | Комисија је подржала овај пројект јер је ова медијска кућа на умешан одговорила на јавни интерес грађана општине Владичин Хан, тако што је „упаковала“ више медијских садржаја и више жанрова у у 36 медијских садржаја, а дато не биде дневно информисање. |
| **11.** | РТВ Врање  Зоран Величковић | Хански светионик | 303.100 | 100.000 | | Комисија је овај пројект прихватила да предложи за суфинансирање, из разлога што су аутори добро одабрали тем – светиње Српске православне цркве у општини Владичин Хан, у години јубилеја – осам векова њене аутокефалности. |
| **12.** | Југмедиа  Лесковац  Милица Ивановић | Излаз је овде | 440.000 | 200.000 | | Комисија је овај пројект подржалла јер ће аутор његовом реализацијом на најбољи начин покушати да употребљивим информацијама зауставе долив младих и радни способног становништва са територије ове општине, чиме је у потпуности задовољен јавни интерес грађана. |
| **13.** | Удружење „Зелени хоризонти“  Ханинфо-Влад. Хан  Милан Вучковић | Унапређење положаја и равноправности Рома  У Влад. Хану | 450.000 | 350.000 | | Комисија је овај пројект подржала јер ће он директно утицати на побољшање, комуналне, социјалне образовне, здравствене и материјалне слике ханских Рома, чиме ће на најдиректнији начин утицати на квалитет њиховог живота. |
| **14.** | Инфоактивист- Бујановац  Јелена Урошевић | Промоција друштвене одговорности цивилног друштва | 450.000 | | 100.000 | Комисија је одлучила да ивај пројект прихвати истина скромним средствима, јер је реч о апсолутно новој теми која је итекако потребна грађанима и грађанкама Владичиног Хана – промоцији друштвено одговорног цивилног друштва. |
| **Укупан износ за доделу средстава** | | | | | | **2.980.000,00** |
| **Укупан износ опредељних средстава Општине** | | | | | | **3.000.000,00** |

Комисија није предложила финансијску подршку реализацији пројеката, за које је проценила да нису на нивоу испуњења критеријума наведених у Конкурс, односноЧланови да међу пројектима који нису добили средства, има оних који заслужују пуну пажњу јавности али су овога пута били финансијски ускраћени, јер се скромним средствима предвиђеним за овај конкурс, нису могли задовољити и њихови захтеви.

Комисија није подржала следеће пројекте:

|  |  |  |  |  |
| --- | --- | --- | --- | --- |
| **Р.**  **бр.** | **Подносилац пријаве** | **Назив пројеката** | **Износ тражених средстава** | **Образложење** |
| **1.** | Новости дана РС  доо Ниш  Драгана Костић | Туризам као лек за незапосленост и сиромаштво у општини Влад, Хан | 420.000 | Комисија није подржала овај пројект јер међу програмским приоритетима из Конкурса, овога пута туризам није био уврштен.  Осим тога, у свакој пројектној активности, примарне циљне групе морају бити грађани и њихов јавни интерес. |
| **2.** | Реорганизација  доо Ниш  Драгана Костић | Да роде не заобилазе Влад. Хан | 210.000 | Комисија није подржала овај пројект јер међу програмским приоритетима из Конкурса, овога пута наталитет није био уврштен.  За пројектне активности, које су непотребно широко обрађене, коришћени су стари подаци – из 2017. године итд. |
| **3.** | ИПЦ општине Влад. Хан  доо Владичин Хан  Снежана Динић | Извор живота | 450.000 | Комисија овај пројект није подржала јер је из буџета видљиво да ова медијска кућа на располаже иоле потребним капацитетима који гарантују реализацију пројекта, Шта више, пројект и буџет су писани с брда – с дола. |
| **4.** | ТВ Инфо портал  Босилеград  Ивана Ђорђевић Методиев | Спортско-културни идентитет Влад. Хана | 450.000 | Комисија је овај пројект одбила да подржи из разлога што су аутори понудили нешто што се у новинарском жаргону зове „дневно информисање“ о спортским догађањима у Владичином Хану. |
| **5.** | НИП Нови Српски Венац  Бујановац  Андон Димитријевић | Медијски садржаји значајни за привредни развој, свеобухватно инф. у општини | 128.000 | Комисија из два кључна разлога није прихватила да се овја пројект суфинансира. Прво, што понуђени медијски садржаји спадају у свакодневно информисање, због чега ово није пројект и друго, што се новине „Српски венац“ не дистрибуирају у Владичином Хану. |
| **6.** | Пред. За РТВ Дифузију „Гага“ Власотинце  Александар Ранђеловић | Ромски свет | 200.000 | Комисија није могла да прихвати овај пројект из основног разлога што се сигнал ТВ „Гага“ из Власотинца не прати у Владичином Хану. |
| **7.** | ТВ Белами Ниш  доо Ниш  Видосав Радомировић | Живот на Јужном коридору | 450.000 | Комисија није разматрала пројект јер подносилац није оправдао прошлогодишњи износ средстава. |
| **8.** | ТВ Белами Ниш  доо Ниш  Видосав Радомировић | Културно благо југа Србије | 450.000 | Комисија није прихватила пројект јер његови значај, циљ, примарна, опис активности итд… општим и начелним ставовима, не комуницирају са јавним интересом и потребама грађана општине Владичин Хан. |
| **9.** | ТВ Белами Ниш  доо Ниш  Видосав Радомировић | За јаку пољопривредуу општину Влад. Хан | 440.000 | Ни овај пројект комисија није подржала из истих разлога као и претходнеи, уз додатак да су кључни делови оба ова пројекта већ препознати ’на конкурсима код неких других општина овог дела Србије. |
| **10.** | ПР за уметничко стваралаштво „Братац спорт“ | Медијска популаризација спорта у опш. В.Х. | 130.000 | Комисија није прихватила овај пројект јер његов аутор на првој страни пријаве није решио дилему о кавом емитеру је реч – телевизији, радију или порталу. |
| **11.** | РТВ Врање  Зоран Величковић | Добар дан овде Хан | 406.100 | Комисија овај пројект није подржала јер су њени чланови проценили да су аутори овог пројекта направили лошу копију претходног (бр. 20), чиме су „наговестили“ да ће се највећи број ТВ садржаја „претворити“ у радијске информације, што није професионално. |
| **12.** | Агенција за производњу кин. дела, аудио визуелних и ТВ програма „Heloanimation“  Марко Радојковић | Екологија за све | 421.000 | Комисија није прихватила овај пројект, јер се сигнал Нишке ТВ, која ће емитовати садржај ове продукције, не чује на територији општине Владичин Хан. |
| **13.** | ДАН Граф  доо Београд  Душан Митровић | Коридор 10 као подстицај инвестицион. развоју Влад. Хана | 350.000 | Комисија овај пројект није прихватила прегласавањем, јер је за његову пуну реализацију и примену, потребно одобрити тражени износ средстава, што се није могло применити на овогодишњи буџет за суфинансирање. |

Чланови Комисије:

1. Радоман Ирић:\_\_\_\_\_\_\_\_\_\_\_\_\_\_\_\_\_\_\_\_, члан
2. Милорад Додеровић:\_\_\_\_\_\_\_\_\_\_\_\_\_\_\_\_\_\_\_\_\_\_, члан и
3. Светлана Јовановић-Николић:\_\_\_\_\_\_\_\_\_\_\_\_\_\_\_\_\_\_\_\_ , председник комисије

УВладичином Хану, дана 18.03.2019. године